text: হত্যাকাণ্ডের শিকার ইরানের রেভ্যুলশানারি গার্ডের প্রভাবশালী কমান্ডার হত্যাকাণ্ডের শিকার ইরানের রেভ্যুলশানারি গার্ডের প্রভাবশালী কমান্ডার
  আন্তর্জাতিক | 23rd May, 2022 9:55 am
  ইরানে হত্যাকাণ্ডের শিকার হলেন রেভ্যুলশানারি গার্ডের প্রভাবশালী কমান্ডার, কর্নেল হাসান সৈয়দ খোদাইরি। রোববার (২৩ মে) বিষয়টি নিশ্চিত করেছে দেশটির রাষ্ট্রীয় গণমাধ্যম আরআইএনএ।
  খবর অনুযায়ী, রাজধানী তেহরানে নিজ বাড়ির সামনেই তার দিকে পাঁচটি গুলি ছোঁড়া হয়। প্রত্যক্ষদর্শীদের তথ্য অনুসারে, আততায়ীরা দুটি মোটরবাইকে এসেছিলো। হামলার পরই দ্রুতগতিতে পালিয়ে যায়। তবে সিসিটিভি ফুটেজ দেখে একজনের ছবি প্রকাশ করেছে নিরাপত্তা বাহিনী। খুনীদের সন্ধানে চলছে চিরুনি অভিযান।
  বিশেষজ্ঞরা বলছেন, এতোদিন ইরানে খুন-হত্যার টার্গেট ছিলেন পরমাণু বিজ্ঞানীরা। প্রথমবারের মতো কোন সামরিক সদস্যকে বানানো হলো লক্ষ্য। আন্তর্জাতিক অভিযান পরিচালনায় দক্ষ- কুদস ফোর্সের সদস্য ছিলেন খোদাইরি। ২০২১ সাল পর্যন্ত করেন সিরিয়ায় যুদ্ধ।